**ALB**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ALB

Alb nesfârşit, imaculat şi dens,

În linii lungi, unduitoare, albe,

Şi cu parfum de tine sau de nalbe,

Ucide blând, mă mistuie. Ce sens

Mai pot avea poruncile preasfinte

Când ochii tăi sunt tot ce port în minte

Alături de un dor adânc, imens.

Solara ta făptură m-a robit

Cu buze dulci ca mierea de albine

Şi cu parfum de nalbe sau de tine,

Îmbătător.De timp mă simt lovit

Căci trece iute când te simt aproape

Şi-i nemilos când mi te sting sub pleoape,

Căci seara mor şi nasc când a-nzorit.